

**Makšķerēšanas sacensību**

**„Staiceles vimba 2023”**

**2023. gada 13. maijā**

**NOLIKUMS**

1. **Sacensību mērķis.**  
   1.1. Makšķerēšanas sporta popularizēšana un pieredzes apmaiņa.
2. **Sacensību organizācija.**
   1. Makšķerēšanas sacensību “Staiceles Vimba 2023” (turpmāk tekstā Sacensības) organizators – Staiceles pilsētas ar lauku teritoriju makšķernieku biedrība “Ūdensroze” (turpmāk tekstā biedrība).
   2. Par sacensību organizāciju atbildīgā persona, biedrības valdes priekšsēdētājs Jurģis Straume, e-pasts: mbudensroze@inbox.lv.
   3. Sacensību galvenais tiesnesis: biedrības valdes loceklis Toms Arnavs, e-pasts: mbudensroze@inbox.lv.
3. **Sacensību norises laiks, vieta un kārtība.**  
   3.1.Sacensības notiek Salacas upes licencētajā posmā “Salaca II” no Staiceles papīrfabrikas augstsprieguma līnijas līdz līnijai, kas robežojas ar Staiceles pamatskolu.

3.2. Sacensību programma:

- 6:30 pulcēšanās, reģistrācija un vietu izloze pie Staiceles Lībiešu muzeja “Pivālind”

- no 6:30 līdz 7:00 izlozēto makšķerēšanas vietu ieņemšana

- no 7:00 līdz 12:00 pieaugušie makšķerē posmā no šosejas tilta pa straumi uz leju

- no 7:00 līdz 11:00 dāmas un bērni makšķerē posmā no bijušā parka tilta pa straumi uz leju

**4. Pieteikšanās kārtība un sacensību dalības maksa.**

* 1. Sacensībām var pieteikties sacensību dienas rītā (no 6:30) un piedalīties jebkurš Latvijas un ne tikai Latvijas iedzīvotājs.
  2. Sacensību dalībnieki tiek dalīti 3 grupās – bērni līdz 16 gadu vecumam ieskaitot, pieaugušie (vīrieši) un dāmas.
  3. No dalības maksas atbrīvoti bērni līdz 16 gadu vecumam, pārējiem sacensību dalībniekiem jāveic dalības maksas – 5 eur apmaksa.

1. **Sacensību noteikumi.**
   1. Sacensības notiek saskaņā ar Ministru kabineta noteikumiem Nr. 800 un licencētā makšķerēšanas posma Salaca II saistošajiem noteikumiem.
   2. Makšķerēšanas veids – visu veidu pludiņmakšķeres.
   3. Lomā tiek ieskaitītas visu sugu zivis atbilstoši MK Nr. 800.
2. **Lomu reģistrācija.**
   1. Visiem sacensību dalībniekiem, neatstājot savu sektoru, pēc makšķerēšanas sacensību beigu signāla tiesnesim un viņa palīgiem jāuzrāda dzīvas zivis.
3. **Rezultātu vērtēšana un uzvarētāja noteikšana.**
   1. Katrā kategorijā tiek apbalvoti trīs sacensību dalībnieki, kuru noķerto zivju kopējais svars ir vislielākais, ja diviem sacensību dalībniekiem svars ir vienāds, tiek vērtēts zivju izmērs – uzvar lielākās zivis.
   2. Atsevišķi tiek apbalvots lielākās vimbas ieguvējs – “Staiceles Vimbu karalis”, ja diviem sacensību dalībniekiem zivs svars ir vienāds, tiek vērtēts garums un attiecīgi pēc tam kopējā loma lielums.
4. **Uzvarētāju apbalvošana.**
   1. Uzvarētāju apbalvošana tiek veikta 19:00 pie Staiceles Lībiešu muzeja “Pivālind”, pasniedzot diplomus, medaļas un balvas. Pirmie trīs vietu ieguvēju neierašanās gadījumā sacensību organizatori var piešķirt apbalvojumu nākamo vietu pretendentiem.

Sacensību organizators biedrība “Ūdensroze”, mbdensroze@inbox.lv